Mozambikas (miestas)
Mozambikas (suah. Msumbiji, port. Moçambique) – miestas šiaurės rytų Mozambike, jūrų uostas mažoje koralinėje Mozambiko saloje (dar vadinama Ilja, Ilha) Mozambiko kanale. 42,2 tūkst. gyventojų (1997). Nutolęs 5 km nuo žemyne esančio Lumbo miesto, kuriame yra geležinkelio terminalas. Mozambiko miestas yra prekybos centras, eksportuojama mediena ir riešutai. Mieste yra įvairi architektūra. Šis miestas davė pavadinimą visai šaliai.